1. **RAZRED – DSP in ISP**
* S pomočjo staršev, lahko tudi sam-a na kartončke napišeš račune (do 10), kjer manjka znak PLUS ali MINUS, npr. 8 ? 2 = 10 ali 7 ? 3 = 4. Nato ti starš pokaže en kartonček, ti pa moraš ugotoviti, za katero računsko operacijo gre (ali manjka + ali -). Če manjka minus, se uležeš na hrbet, če pa manjka plus, stojiš vzravnano z nogami skupaj, roke pa odročiš.
* Izmisli si pet dolgih in pet kratkih besed, ter jih zapiši. Dolgo besedo zloguj (npr. dolga beseda = dinozaver; zloguješ pa jo tako: DI-NO-ZA-VER). Besedo nato nariši.
* Staršu, sestri ali bratu s prstom po hrbtu »napiši črko, številko«. On/ona mora ugotoviti, katera črka ali številka je to. Pritisniti moraš malo močneje, da bo občutil pritisk prsta.
* Zdaj pa malo gibanja. Vajo opravi skupaj z enim od staršev ali pa starejšim bratom ali sestro. Poišči si eno manjšo plišasto igračo. Če si desničar-ka, jo primi v desno roko, če si levičar -ka, jo primi v levo roko. Starš, sestra ali brat nato reče: »Leva« in ti dvigneš levo roko, zraven izgovoriš LEVO. Nato roko spustiš. Enako se dela vajo, če si desničar – ka. Ne pozabi: vedno, ko roko dvigneš, zraven poveš (levo, desno). To vajo večkrat ponovi!
* fotografijo izdelkov, misli,… mi lahko pošlješ na moj e-naslov. Lahko pa mi napišeš samo, kako si in kaj počneš…janko.pecnik.lidija@os-mezica.si